nibzard/narodne-novine-full-text-markdown huggingface dataset:
## Rješenje o imenovanju člana Upravnog odbora Javnog poduzeća "Narodne novine"

### NN 61/1993 (27.6.1993.), Rješenje o imenovanju člana Upravnog odbora Javnog poduzeća "Narodne novine"

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine"). broj 41/90. 8/91, 14/91, 53A/91, 9/92 i 55/92) i članka
5. stavka 1. Zakona o osnivanju Javnog poduzeća "Narodne novine"
("Narodne novine", broj 47/90). Vlada Republike Hrvatske je na
sjednici 17. lipnja 1993. godine donijela

## RJEŠENJE

### o imenovanju člana Upravnog odbora Javnog poduzeća "Narodne novine"

Imenuje se DAVORIN MLAKAR članom Upravnog odbora Javnog poduzeća "Narodne
novine".

Klasa: 080-02/93-04/22

Urbroj 50304/2-93-01

Zagreb, I7. lipnja 1993.

Predsjednik

**Nikica Valentić, v. r.**

Rješenje, NN 61/1993-1261
## Pravilnik o kalendaru rada osnovnih škola za 1993/94. školsku godinu

### NN 61/1993 (27.6.1993.), Pravilnik o kalendaru rada osnovnih škola za 1993/94. školsku godinu

# MINISTARSTVO KULTURE I PROSVJETE

Na osnovi članka 41. stavak 3. Zakona o osnovnom ;kulstvu ("Narodne
novine"), br. s9/90. i 27/93), ministar kulture i prosvjete donosi

## PRAVILNIK

### o kalendaru rada osnovnih škola za 1993/94. školsku godinu

Članak 1.

Ovim se pravilnikom propisuje kalendar rada osnovnih škola. tj. početak
i završetak nastavne godine, trajanje obrazovnih razdoblja. te broj radnih
dana i odmori učenika.

Članak 2.

Nastavna godina u osnovnim školama počinje 6. rujna 1993. i završava
17. lipnja 1994. ako se nastava izvodi u petodnevnom, odnosno 18. lipnja
1994, ako se nastava izvodi u šestodnevnom radnom tjednu. Osnovna je škola
obvezna tijekom školske godine ostvariti najmanje 175 nastavnih radnih
dana u petodnevnom, odnosno 210 u šestodnevnom nastavnom radnom tjednu.
Nastavna se godina može produljiti i nakon 17. odnosno 18. lipnja 1994,
ako škola ne ostvari propisani nastavni plan i program, te broj nastavnih
radnih dana utvrđen stavkom 2 ovoga članka. Odluku o tome donosi upravno
tijelo županije, odnosno Grada Zagreba, nadležno za poslove osnovnog školstva.

Članak 3.

Nastavna se godina organizira u tri obrazovna razdoblja Prvo obrazovno
razdoblje počinje 6. rujna i završava 23. prosinca 1993. godine. Drugo
obrazovno razdoblje počinje 17. siječnja i završava 25. ožujka 1994. u
petodnevnom, odnosno 26. ožujka 1994 u šestodnevnom nastavnom radnom tjednu.
Treće obrazovno razdoblje počinje 5. travnja i završava 17. lipnja 1994.
u petodnevnom, odnosno 18. lipnja 1994. u šestodnevnom nastavnom radnom
tjednu.

Članak 4.

Tijekom školske godine učenici imaju zimski, proljetni i Ijetni odmor.
Zimski odmor počinje 24. prosinca 1993. i završava 15. siječnja 1994. godine.
Proljetni odmor počinje 28. ožujka i završava 2. travnja 1994. godine.
Ljetni odmor počinje 18. lipnja 1884. u petodnevnom, odnosno 19. lipnja
1994. u šestodnevnom nastavnom radnom tjednu i završava 31. kolovoza 1994.
godine.

Članak 5.

U iznimnim okolnostima osnovne škole mogu odstupiti od rokova utvrdenih
ovim Pravilnikom. Odluku o tome, uz prethodnu suglasnost Ministarstva kulture
i prosvjete, donosi upravno tijelo županije, odnosno Grada Zagreba, nadležno
za poslove osnovnog školstva.

Članak 6.

Ovaj Pravilnik stupa na snagu osmog dana od dana objave u "Narodnim
novinama".

Kl. ozn.: 602-02/93-01-91

Ur. broj: 532-02-1/5-93-05

Zagreb, 28. travnja I993.

Ministar kulture i prosvjete

**mr. Vesna Girardi -Jurkić, v. r**

Pravilnik, NN 61/1993-1262
## Pravilnik o početku i završetku nastave i trajanju odmora učenika srednjih škola u 1993/94. u školskoj godini

### NN 61/1993 (27.6.1993.), Pravilnik o početku i završetku nastave i trajanju odmora učenika srednjih škola u 1993/94. u školskoj godini

# MINISTARSTVO KULTURE I PROSVJETE

Na temelju članka 20. stavak 3 Zakona o srednjem školstvu ("Narodne
novine", broj 19/92. i 27/93), ministar kulture i prosvjete donosi

## PRAVILNIIK

### o početku i završetku nastave i trajanju odmora učenika srednjih škola u 1993/94. u školskoj godini

Članak 1.

Ovim Pravilnikom utvrđuje se početak i završetak nastave, trajanje odmora
učenika, te obrazovna razdoblja u srednjim školama u 1993/94. školskoj
godini.

Članak 2.

Nastava u srednjim školama počinje 6. rujna 1993. godine, a završava
18. lipnja 1994. godine. Nastava se organizira u tri obrazovna razdoblja,
i to:

- prvo obrazovno razdoblje, koje traje od 6, rujna do 23. prosinca 1993.
godine,

- drugo obrazovno razdoblje, koje traje od 17. siječnja do 26. ožujka
1994. godine, i

- treće obrazovno razdoblje, u trajanju od 5. travnja do 18. lipnja
1994, a za završne razrede od 29. svibnja 1994. godine.

Upravno tijelo županije, odnosno Grada Zagreba, nadležno za poslove
školstva može, uz prethodnu suglasnost ministra kulture i prosvjete, a
zbog otežanih uvjeta rada i drugih opravdanih razloga, utvrditi trajanje
obrazovnih razdoblja izvan rokova iz stavka 2. ovoga članka.

Članak 3

Nastava u srednjim školama planira se na temelju 35, a za završne razrede
na temelju 32 nastavna tjedna. Nastava u srednjim školama organizira se
u petodnevnom ili šestodnevnom radnom tjednu, što se utvrđuje godišnjim
planom i programom rada škole. Iznimno od stavka 2. ovoga članka, upravno
tijelo županije, odnosno Grada Zagreba, nadležno za poslove školstva može,
uz prethodnu suglasnost ministra kulture i prosvjete, odlučiti drukčije.

Članak 4.

Tijekom školske godine 1993/94. učenici srednjih škola imaju pravo na
zimski, proljetni i ljetni odmor u trajanju od najmanje 45 radnih dana,
što se planira u skladu s godišnjim planom i programom rada škole.

Članak 5

Učenički domovi dužni su svoj godišnji plan i program rada uskladiti
s odredbama ovog Pravilnika i potrebama učenika.

Članak 6.

Ovaj Pravilnik stupa na snagu osmog dana od dana objave u "Narodnim
novinama".

K1. ozn.: 602-03/93-01-17

Ur. broj : 532-02-2/3-93-1 I

Zagreb, 9. travnja 1993.

Ministar kulture i prosvjete

**mr. Vesna Girardi-Jurkić, v. r.**

Pravilnik, NN 61/1993-1263
## Rješenje Ustavnog suda Republike Hrvatske broj U-VII-116/1993. od 9. lipnja 1993.

### NN 61/1993 (27.6.1993.), Rješenje Ustavnog suda Republike Hrvatske broj U-VII-116/1993. od 9. lipnja 1993.

# USTAVNI SUD REPUBLIKE HRVATSKE

Ustavni sud Republike Hrvatske. na sjednici održanoj 9. lipnja 1993.
godine, donio je

## RJEŠENJE

1. Odbacuje se kao nepravodoban zahtjev Hrvatske demokratske zajednice,
Općinske organizacije Pazin, za utvrđivanje odgovornosti oko načina donošenja
rješenja Županijske izborne komisije od 12. veljače 1993. godine, podnesen
ovom Sudu 19. ožujka 1993. godine.

2. Ovo će se rješenje objaviti u "Narodnim novinama."

Obrazloženje

Prema članku 39. Ustavnog zakona o Ustavnom sudu Republike Hrvatske
("Narodne novine"). broj 13/91) političke stranke, kandidati,
najmanje 100 birača ili najmanje 5o/o birača izborne jedinice u kojoj se
sprovode izbori ovlašteni su tijekom izbora, odnosno najkasnije do isteka
roka od mjesec dana od dana objavljivanja rezultata izbora, zatražiti od
Ustavnog suda da u izvršavanju nadzora nad ustavnošću i zakonitošću izbora
poduzima odgovarajuće mjere, ako se te aktivnosti sprovode suprotno Ustavu
i zakonu. Tijekom postupka utvrđeno je da su rezultati izbora, održanih
7. veljače 1993. godine bili objavljeni 10. veljače 1993. godine. Kako
je zahtjev za nadzor podnesen Sudu 19. ožujka 1993. godine, dakle nakon
proteka roka navedenog u članku 39. Ustavnog zakona, riješeno je kao u
izreci ovog rješenja temeljem članka 26. navedenog Ustavnog zakona. Objava
ovog rješenja zasniva se na odredbi članka 20. Ustavnog zakona o Ustavnom
sudu Republike Hrvatske.

Broj : U-VII-1106/ 1993

Zagreb, 9. lipnja 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 61/1993-1265
## Odluka o proglašenju Ustavnog zakona o izmjenama Ustavnog zakona za provedbu Ustava Republike Hrvatske

### NN 62/1993 (1.7.1993.), Odluka o proglašenju Ustavnog zakona o izmjenama Ustavnog zakona za provedbu Ustava Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 142. Ustava Republike Hrvatske, Zastupnički dom Sabora
Republike Hrvatske na sjednici 24. lipnja 1993., donio je

## ODLUKU

### o proglašenju Ustavnog zakona o izmjenama Ustavnog zakona za provedbu Ustava Republike Hrvatske

Proglašava se i stupa na snagu Ustavni zakon o izmjenama Ustavnog zakona
za provedbu Ustava Republike Hrvatske kojeg je donio Zastupnički dom Sabora
Republike Hrvatske na sjednici 24. lipnja 1993.

Klasa: 012-02/93-01/01

Zagreb, 24. lipnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

---

## USTAVNI ZAKON

### o izmjenama Ustavnog zakona za provedbu Ustava Republike Hrvatske

Članak 1.

U Ustavnom zakonu za provedbu Ustava Republike Hrvatske ("Narodne
novine" br. 34/92 - pročišćeni tekst i 91/92.) u članku 3. stavku
1. riječi: "do 31. prosinca 1993. godine" zamjenjuju se riječima:
"do 30. lipnja 1994. godine".

Članak 2.

U članku 4. riječi: "do 31. prosinca 1993. godine" zamjenjuju
se riječima: "do 30. lipnja 1994. godine".

Članak 3.

U članku 9. riječi: "do 30. lipnja 1993. godine" zamjenjuju
se riječima: "do 31. prosinca 1993. godine".

Članak 4.

Ovaj Ustavni zakon stupa na snagu kad ga proglasi Zastupnički dom Sabora
Republike Hrvatske.

Klasa: 012-02/93-01/01

Zagreb. 24. lipnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 62/1993-1266
## Rješenje Ustavnog suda Republike Hrvatske broj U-III-357/1992.

### NN 62/1993 (1.7.1993.), Rješenje Ustavnog suda Republike Hrvatske broj U-III-357/1992.

# USTAVNI SUD REPUBLIKE HRVATSKE

Ustavni sud Republike Hrvatske odlučujući o ustavnoj tužbi R., Ž. i
J. P., svi iz P., R., je na sjednici održanoj 9. lipnja 1993. godine donio
ovo

## RJEŠENJE

1. Odbacuje se ustavna tužba.

2. Ovo rješenje će se objaviti u "Narodnim novinama"

Obrazloženje

R., Ž. i J. P. iz P., R. podnijeli su ovom Sudu ustavnu tužbu zbog povrede
ustavnog prava vlasništva, povrijeđenog rješenjima Općinskog suda u R.
broj P-138/87 od 13. srpnja 1992. godine i Okružnog suda u R. broj Gž 2283/92
od 18. studenog 1992. godine, donesenim u postupku ponavljanja postupka.
Ustavna tužba nije dopuštena. Ustavni zakon o Ustavnom sudu Republike Hrvatske
("Narodne novine", broj 13/1991), odredbama članaka 28. i 29.
propisuje da ustavnu tužbu Ustavnom sudu Republike Hrvatske može podnijeti
svatko, tko smatra da mu je odlukom sudbene, upravne vlasti ili drugih
tijela, koja imaju javne ovlasti, povrijeđeno jedno od Ustavom utvrđenih
sloboda i prava čovjeka i građanina. Ako je zbog povrede ustavnih prava
dopušten drugi pravni put, ustavna se tužba može podnijeti tek nakon što
je taj pravni put iscrpljen, a podnosi se u roku od mjesec dana. Tijekom
postupka je utvrđeno da tužitelji nisu izjavili reviziju, iako je bila
dopuštena, što znači da nisu iscrpili dopušteni pravni put, i time ispunili
zakonsku pretpostavku za podnošenje ustavne tužbe. Iz navedenih razloga,
primjenom članka 26. Ustavnog zakona o Ustavnom sudu Republike Hrvatske,
odlučeno je kao u izreci ovog rješenja. Odredba članka 2. izreke ovog rješenja
temelji se na članku 20. Ustavnog zakona o Ustavnom sudu Republike Hrvatske
("Narodne novine", broj 13/1991.)

Broj: U-III-357/1992.

Zagreb, 9. lipnja 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 62/1993-1269
## Pravilnik o eskontnoj stopi Narodne banke Hrvatske za srpanj 1993. godine

### NN 62/1993 (1.7.1993.), Pravilnik o eskontnoj stopi Narodne banke Hrvatske za srpanj 1993. godine

# NARODNA BANKA HRVATSKE

Na temelju članka 16. stavak 1. i članka 67. stavak 1. točke 11. Zakona
o Narodnoj banci Hrvatske ("Narodne novine", broj 74/92.), Savjet
Narodne banke Hrvatske, na sjednici održanoj 30. lipnja 1993. godine, donio
je

## ODLUKU

### o eskontnoj stopi Narodne banke Hrvatske za srpanj 1993. godine

I. Eskontna stopa Narodne banke Hrvatske za srpanj 1993. godine iznosi
25% mjesečno.

II. Ova odluka stupa na snagu danom objave u "Narodnim novinama",
a primjenjuje se od 1. srpnja 1993. godine.

O.br. 146/93.

Zagreb, 30. lipnja 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 62/1993-1270
## Odluka o izmjeni Odluke o obveznoj rezervi banaka kod Narodne banke Hrvatske

### NN 62/1993 (1.7.1993.), Odluka o izmjeni Odluke o obveznoj rezervi banaka kod Narodne banke Hrvatske

# NARODNA BANKA HRVATSKE

Na temelju članka 11. i članka 67. stavka 1. točke 7. Zakona o Narodnoj
banci Hrvatske ("Narodne novine" broj 74/92.), Savjet Narodne
banke Hrvatske na sjednici održanoj 30. lipnja 1993. godine donio je

## ODLUKU

### o izmjeni Odluke o obveznoj rezervi banaka kod Narodne banke Hrvatske

I. U Odluci o obveznoj rezervi banaka kod Narodne banke Hrvatske ("Narodne
novine" broj 26/93) u točki 2. podtočka 1) postotak 23,5% zamjenjuje
se postotkom 25,5%.

II. Prvo izdvajanje obvezne rezerve po ovoj Odluci izvršit će se 11.
srpnja 1993. godine.

III. Ova Odluka stupa na snagu danom objave u "Narodnim novinama"

O.br. 147/93.

Zagreb, 30. lipnja 1993.

Predsjednik Savjeta Narodne banke Hrvatske Guverner

Narodne banke Hrvatske

**dr. Pero Jurković, v. r.**

Odluka, NN 62/1993-1271
## Odluka o izmjeni Odluke o načinu i uvjetima korištenja obvezne rezerve banaka za održavanje njihove dnevne likvidnosti

### NN 62/1993 (1.7.1993.), Odluka o izmjeni Odluke o načinu i uvjetima korištenja obvezne rezerve banaka za održavanje njihove dnevne likvidnosti

# NARODNA BANKA HRVATSKE

Na temelju članka 18. stavka 1. točke 3. i članka 67. stavka 1. točke
8. Zakona o Narodnoj banci Hrvatske ("Narodne novine" br. 74/92.),
Savjet Narodne banke Hrvatske na svojoj sjednici održanoj 30. lipnja 1993.
godine donio je

## ODLUKU

### o izmjeni Odluke o načinu i uvjetima korištenja obvezne rezerve banaka za održavanje njihove dnevne likvidnosti

I. U točki III. odredbe pod 1) briše se tekst koji glasi "sukladno
Odluci o posebnom kreditu po štednim ulozima i tekućim računima građana
u hrvatskim dinarima ("Narodne novine" br. 61/91.)".

II. U točki V. odredbe pod 1) briše se tekst koji glasi "(prema
Odluci o načinu i uvjetima odobravanja posebnog kredita po štednim ulozima
i tekućim računima građana u hrvatskim dinarima ("Narodne novine"
br. 61/91.)".

III. Ova Odluka stupa na snagu danom objave u "Narodnim novinama",
a primjenjuje se od 1. kolovoza 1993. godine.

O.br. 148/93.

Zagreb, 30. lipnja 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 62/1993-1272
## Odluka o prestanku važenja Odluke o načinu i uvjetima odobravanja posebnog kredita po štednim ulozima i tekućim računima građana u hrvatskim dinarima

### NN 62/1993 (1.7.1993.), Odluka o prestanku važenja Odluke o načinu i uvjetima odobravanja posebnog kredita po štednim ulozima i tekućim računima građana u hrvatskim dinarima

# NARODNA BANKA HRVATSKE

Na temelju članka 67. stavka 1. točke 23. Zakona o Narodnoj banci Hrvatske
("Narodne novine", br. 74/92.), Savjet Narodne banke Hrvatske
na svojoj sjednici održanoj 30. lipnja 1993. donio je

## ODLUKU

### o prestanku važenja Odluke o načinu i uvjetima odobravanja posebnog kredita po štednim ulozima i tekućim računima građana u hrvatskim dinarima

I. Ovom Odlukom prestaje važiti Odluka o načinu i uvjetima odobravanja
posebnog kredita po štednim ulozima i tekućim računima građana u hrvatskim
dinarima ("Narodne novine" br. 61/91., 41/92., 48/92., 60/92.,
73/92 i 10/93.).

II. Ova Odluka stupa na snagu danom objave u "Narodnim novinama",
a primjenjrije se od 1. kolovoza 1993. godine.

O.br. 149/93.

Zagreb, 30. lipnja 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 62/1993-1273
## Odluka o izmjeni Odluke o kamatnim stopama i stopama naknade Narodne banke Hrvatske

### NN 62/1993 (1.7.1993.), Odluka o izmjeni Odluke o kamatnim stopama i stopama naknade Narodne banke Hrvatske

# NARODNA BANKA HRVATSKE

Na temelju članka 16. stavka 2. i članka 67. stavka 1. točke 11. Zakona
o Narodnoj banci Hrvatske ("Narodne novine", br. 74/92.), Savjet
Narodne banke Hrvatske na svojoj sjednici održanoj 30. lipnja 1993. godine
donio je

## ODLUKU

### o izmjeni Odluke o kamatnim stopama i stopama naknade Narodne banke Hrvatske

I. U Odluci o kamatnim stopama i stopama naknade Narodne banke Hrvatske
("Narodne novine", broj 73/91., 18/92., 90/92., 10/93. i 26/93.)
u točki IV. postotak "20%" zamjenjuje se postotkom "50%".

II. U točki V. odredbe pod 1) postotak "50%" zamjenjuje se
postotkom "80%" i odredbe pod 3) postotak "50%" zamjenjuje
se postotkom "80%". U točki V. odredbe pod 2) i 4) se brišu.

III. Točka VII. se briše, pa točke VIII., IX., X., XI. i XII. postaju
točke VII., VIII., IX., X. i XI.

IV. Ova Odluka stupa na snagu danom objave u "Narodnim novinama".

O.br. 150/93.

Zagreb, 30 lipnja 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 62/1993-1274
## Odluka o izmjeni i dopuni Odluke o prodaji bankama blagajničkih zapisa Narodne banke Hrvatske u 1993. godini

### NN 62/1993 (1.7.1993.), Odluka o izmjeni i dopuni Odluke o prodaji bankama blagajničkih zapisa Narodne banke Hrvatske u 1993. godini

# NARODNA BANKA HRVATSKE

Na temelju točke III. stavka 3. Odluke o izdavanju blagajničkih zapisa
Narodne banke Hrvatske ("Narodne novine", br. 50/93.), guverner
Narodne banke Hrvatske, donio je

## ODLUKU

### o izmjeni i dopuni Odluke o prodaji bankama blagajničkih zapisa Narodne banke Hrvatske u 1993. godini

I.

U Odluci o prodaji bankama blagajničkih zapisa Narodne banke Hrvatske
("Narodne novine", br. 51/93.) u točki II. odredbe stavak 2.
se ukida, a donosi se novi sa slijedećim tekstom:

"Blagajnički zapisi iz stavka 1. ove točke prodavat će se bankama
po kamatnoj stopi u visini od:

- 70 % od važeće eskontne stope, za zapise s rokom dospijeća od 3 dana;

- 80 % od važeće eskontne stope, za zapise s rokom dospijeća od 7 dana;.

- 90 % od važeće eskontne stope, za zapise s rokom dospijeća od 15 dana;

- u visini važeće eskontne stope, za zapise s rokom dospijeća od 30
dana;

- 1 postotni poen iznad važeće eskontne stope, za zapise s rokom dospijeća
od 45 dana;

- 3 postotna poena iznad važeće eskontne stope, za zapise s rokom dospijeća
od 60 dana;

- 5 postotnih poena iznad važeće eskontne stope, za zapise s rokom dospijeća
od 90 dana.

Blagajnički zapisi izdaju se u apoenima od 10, 20, 50, 100, 200, 500
i 1000 milijuna hrvatskih dinara.

II.

Ova izmjena Odluke stupa na snagu danom objave u "Narodnim novinama",
a primjenjuje se od 1. srpnja 1993. godine.

O.g.br. 18/93.

Zagreb, 30. lipnja 1993.

Guverner Narodne banke Hrvatske

**dr. Pero Jurković, v. r.**

Odluka, NN 62/1993-1275
## Odluka o iznošenju i unošenju efektivnih hrvatskih dinara u putničkom prometu s inozemstvom

### NN 62/1993 (1.7.1993.), Odluka o iznošenju i unošenju efektivnih hrvatskih dinara u putničkom prometu s inozemstvom

# NARODNA BANKA HRVATSKE

Na temelju članka 79. stavka 1. Zakona o deviznom poslovanju, članka
1. i 7. Zakona o preuzimanju saveznih zakona iz oblasti financija koji
se u Republici Hrvatskoj primjenjuju kao republički zakoni ("Narodne
novine" broj 53/91) i članka 67. stavka 1. točke 23. Zakona o Narodnoj
banci Hrvatske ("Narodne novine" broj 74/92), Savjet Narodne
banke Hrvatske na sjednici održanoj 30. VI.1993. donio je

## ODLUKU

### o iznošenju i unošenju efektivnih hrvatskih dinara u putničkom prometu s inozemstvom

I.

Domaće i strane osobe mogu u putničkom prometu s inozemstvom iznositi
iz Republike Hrvatske odnosno unositi u RepublikuHrvatsku efektivne hrvatske
dinare do svote od 400.000.- hrvatskih dinara po osobi. Domaće i strane
osobe mogu u putničkom prometu s inozemstvom iznositi iz Republike Hrvatske
odnosno unositi u Republiku Hrvatsku postojeće novčanice u apoenima do
zaključno 5.000.- hrvatskih dinara.

II.

Domaće i strane osobe mogu unijeti u Republiku Hrvatsku efektivne hrvatske
dinare u iznosu većem od 400.000. - hrvatskih dinara, pod uvjetom da za
svaki pojedinačni iznos dobiju prethodno odobrenje Narodne banke Hrvatske.

III.

Ako je ulazak u određenu zemlju uvjetovan zamjenom hrvatskih dinara
za odgovarajući iznos nacionalne valute a iznos hrvatskih dinara iz točke
1. ove odluke nije dovoljan, građani Republike Hrvatske mogu iznositi i
iznos hrvatskih dinara veći od iznosa utvrđenog u točki 1. ove odluke,
ali ne veći od iznosa hrvatskih dinara koji je potreban za zamjenu u određenu
nacionalnu valutu.

IV.

Radnici u vagon restoranima i bifeima u vlakovima Hrvatskih željeznica
i brodovima u međunarodnom prometu mogu iznositi i unositi u Republiku
Hrvatsku efektivne hrvatske dinare što ih naplate od domaćih i stranih
osoba na teritoriji Republike Hrvatske za prodanu domaću robu (živežne
namirnice, osvježavajuća i alkoholna pića, deserte, cigarete i dr.) u tim
restoranima i bifeima.

V.

Stupanjem na snagu ove odluke prestaje važiti Odluka o iznošenju i unošenju
efektivnih hrvatskih dinara u putničkom prometu s inozemstvom ("Narodne
novine" br. 91 /92).

VI.

Ova odluka stupa na snagu danom objave u "Narodnim novinama".

O. br. 151/93.

Zagreb, 30. lipnja 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 62/1993-1276
## Najniža osnovna i minimalna plaća za lipanj 1993. godine

### NN 62/1993 (1.7.1993.), Najniža osnovna i minimalna plaća za lipanj 1993. godine

# OBJAVE

Na temelju čl.19. i čl. 31 Općeg kolektivnog ugovora za gospodarstvo
("Narodne novine" 47/92), čl. 24. i čl. 33. Općeg kolektivnog
ugovora za javne djelatnosti i javna poduzeća ("Narodne novine"
66/92), te točke IX i X Sporazuma o plaćama i ostalim materijalnim pravima
radnika ("Narodne novine", 22/93), Hrvatska gospodarska komora,
Vlada Republike Hrvatske, Savez samostalnih sindikata Hrvatske, Hrvatska
udruga sindikata, Konfederacija nezavisnih sindikata Hrvatske i Matica
hrvatskih sindikata javnih djelatnika objavljuju

NAJNIŽU OSNOVNU I MINIMALNU PLAĆU ZA LIPANJ 1993. GODINE

1. Najniža osnovna plaća za mjesec lipanj 1993. godine iznosi 141.188
HRD.

2. Minimalna plaća za mjesec lipanj 1993. godine iznosi 98.832 HRD.

Broj : 05-965/93.

Zagreb, 30. lipnja 1993.

Savez samostalnih sindikata Hrvatske predsjednik

**mr. Dragutin Lesar, v. r.**

Hrvatska udruga sindikata predsjednik

**Berislav Belec, v. r.**

Konfederacija nezavisnih sindikata Hrvatske predsjednik

**Mladen Mesić, v. r.**

Matica hrvatskih sindikata javnih djelatnika predsjednik

**Vilim Ribić, v. r.**

Potpredsjednik Vlade Republike Hrvatske

**mr. Borislav Škegro,v.r.**

Hrvatska gospodarska komora predsjednik

**mr. Mladen Vedriš,v.r.**

Ostalo, NN 62/1993-1278
## Indeks porasta cijena na malo u lipnju 1993. godine

### NN 62/1993 (1.7.1993.), Indeks porasta cijena na malo u lipnju 1993. godine

# OBJAVE

Temeljem točke XIV. Sporazuma o plaćama i ostalim materijalnim pravima
radnika od 22. ožujka 1993., "Narodne novine" broj 22/93, Državni
zavod za statistiku objavljuje

## INDEKS

### porasta cijena na malo u lipnju 1993. godine

Indeks porasta cijena na malo u lipnju 1993. godine je 129,0. Indeks
porasta cijena na malo koristi se za primjenu odredaba navedenog Sporazuma.

Klasa: 957-01/93-01/29

Urbroj: 555-05-01-93-01/29

Zagreb, 29. lipnja 1993.

Direktor

**dr. Jakov Gelo, v. r.**

Ostalo, NN 62/1993-1279
## Uredba o izmjeni Zakona o porezu na promet proizvoda i usluga

### NN 63/1993 (2.7.1993.), Uredba o izmjeni Zakona o porezu na promet proizvoda i usluga

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da donosi uredbe kojima se uređuju pojedina pitanja iz djelokruga Sabora
Republike Hrvatske ("Narodne novine", broj 74/92) Vlada Republike
Hrvatske je na sjednici održanoj 1. srpnja 1993. godine donijela

## UREDBU

### o izmjeni Zakona o porezu na promet proizvoda i usluga

Članak 1.

U Zakonu o porezu na promet proizvoda i usluga ("Narodne novine",
broj 36/91, 73/91,18/92, 25/93 i 57/93) u Tarifi poreza na promet u glavi
II. Porez na promet usluga, Tarifni broj 5. mijenja se i glasi: "Tar.
broj 5. Porez na promet ugostiteljskih i turističkih usluga plaća se po
stopi od 10%. Iznimno, porez na promet ugostiteljskih i turističkih usluga
i to samo za usluge noćenja, pansiona, polupansiona, usluge prijevoza te
usluge marina koje se pružaju stranim osobama i naplaćuju u efektivnom
stranom novcu u razdoblju od 1. srpnja do 30. rujna 1993. godine, plaća
se po stopi od 5%. Napomena: Porez po ovom tarifnom broju ne plaća se na
ugostiteljske usluge prehrane i smještaja prognanika i izbjeglica."

Članak 2

Ova Uredba stupa na snagu danom objave u "Narodnim novinama".

Klasa:410-19/93-01/03

Urbroj : 5030112-93-58

Zagreb, 1. srpnja 1993.

Predsjednik

**Nikica Valentić, v. r.**

Uredba, NN 63/1993-1280
## Uredba o dopuni Zakona o pripadnosti javnih prihoda Republici Hrvatskoj i jedinicama lokalne samouprave i stopama republičkih poreza

### NN 63/1993 (2.7.1993.), Uredba o dopuni Zakona o pripadnosti javnih prihoda Republici Hrvatskoj i jedinicama lokalne samouprave i stopama republičkih poreza

# OBJAVE

Na temelju članka 1. stavka 1. Zakona o ovlasti Vlade Republike Hrvatske
da donosi uredbe kojima se uređuju pojedina pitanja iz djelokruga Sabora
Republike Hrvatske ("Narodne novine", br. 74/92), Vlada Republike
Hrvatske je na sjednici održanoj 1. srpnja 1993. godine, donijela

## UREDBU

### o dopuni Zakona o pripadnosti javnih prihoda Republici Hrvatskoj i jedinicama lokalne samouprave i stopama republičkih poreza

Članak 1.

U Zakonu o pripadnosti javnih prihoda Republici Hrvatskoj i jedinicama
lokalne samouprave i stopama republičkih poreza ("Narodne novine",
br. 73/91, 18/92 i 43/93) u članku 5. iza stavka 5. dodaje se novi stavak
koji glasi :

"Iznimno od odredbe stavka 5. ovog članka republički porez iz plaća
radnika za rad duži od punog radnog vremena obavljen u razdoblju od dana
stupanja na snagu ove Uredbe do 30. rujna 1993. godine u hotelijerskim
poduzećima sa sezonskim poslovanjem (šifra djelatnosti 080111) plaća se
po stopi od 20%." Dosadašnji stavci 6. i 7. postaju stavci 7. i 8.

Članak 2.

Ova Uredba stupa na snagu danom objave u "Narodnim novinama".

Klasa:431-02/93-01/01

Urbroj : 5030112-93-12

Zagreb, 1. srpnja 1993.

Predsjednik

**Nikica Valentić, v. r.**

Uredba, NN 63/1993-1281
## Odluka o dopuni Odluke o plaćanju posebne takse na uvezenu robu u 1993. godini

### NN 63/1993 (2.7.1993.), Odluka o dopuni Odluke o plaćanju posebne takse na uvezenu robu u 1993. godini

# VLADA REPUBLIKE HRVATSKE

Na osnovi članka 1. stavak 2. Uredbe o posebnoj taksi na uvezenu robu
("Narodne novine", br. 40/92 i 61/93), Vlada Republike Hrvatske
je na sjednici održanoj 1. srpnja 1993. godine donijela

## ODLUKU

### o dopuni Odluke o plaćanju posebne takse na uvezenu robu u 1993. godini

I.

U Odluci o plaćanju posebne takse na uvezenu robu u 1993. godini ("Narodne
novine", br. 87/92 i 50/93), u točki I. u stavku 2. riječi "u
visini 40% od prodajne cijene" brišu se i zamjenjuju sljedećim riječima
"od prodajne cijene za sljedeće robe:

a) 30% - cigarete

b) 20%- pića (alkoholna, bezalkoholna)

- kozmetički i parfumerijski proizvodi

- sitni proizvodi (satovi, upaljači)

- odjevni predmeti, tekstil

- bižuterija

- tehnička roba

- pribor za plažu i sl.

c)10% - artikli za snabdijevanje nautičara

- oprema za motorne jahte i jedrilice

- konopi

- motorna ulja i drugi preparati za održavanje brodova

- rezervni dijelovi (Volvo, Mercury...)

- nautička odijela i obuća

- pribor za ribolov i podvodne aktivnosti

- brodski instrumenti

- sitna tehnika (12 V i baterije)

- foto oprema i filmovi

- nautičke karte i vodiči

- vanbrodski i ugradbeni motori.

Potanje upute za obračun i potrebnu dokumentaciju, kao i način kontrole
propisuje direktor Carinske uprave Republike Hrvatske."

II. Ova Uredba stupa na snagu danom objave u "Narodnim novinama".

Klasa: 412-01/92-01/12

Urbroj : 5030112-93- 12

Zagreb, 1. srpnja 1993.

Predsjednik

**Nikica Valentić, v. r.**

Odluka, NN 63/1993-1282
## Odluka o izmjeni i dopuni Odluke o određivanju robe i drugih stvari koje se uvoze s carinskog područja drugih republika u sklopu bivše SFRJ, a ne smatraju se carinskom robom

### NN 63/1993 (2.7.1993.), Odluka o izmjeni i dopuni Odluke o određivanju robe i drugih stvari koje se uvoze s carinskog područja drugih republika u sklopu bivše SFRJ, a ne smatraju se carinskom robom

# VLADA REPUBLIKE HRVATSKE

Na osnovi članka 4. stavka 4. Carinskog zakona ("Narodne novine",
broj 53A/91, 33/92, 26/93 i 60/93) Vlada Republike Hrvatske je na sjednici
održanoj 1. srpnja 1993. godine donijela

## ODLUKU

### o izmjeni i dopuni Odluke o određivanju robe i drugih stvari koje se uvoze s carinskog područja drugih republika u sklopu bivše SFRJ, a ne smatraju se carinskom robom

I.

U Odluci o određivanju robe i drugih stvari koje se uvoze s carinskog
područja drugih republika u sklopu bivše SFRJ, a ne smatraju se carinskom
robom ("Narodne novine", broj 67/91 i 41/92), u točki II., podtočka
2 mijenja se i glasi :

"2. roba i druge stvari koje su osobe iz točke I. ove Odluke stekle
poslije 7. listopada 1991. godine na području drugih republika u sklopu
bivše SFRJ, na temelju:

- prodaje ili drugog pravnog posla s pokretnim ili nepokretnim stvarima
koje su u tim republikama bile u njihovom vlasništvu ili posjedu do 7.
listopada 1991. godine, ili

- prihoda ostvarenih u tim republikama poslije 7. listopada 1991. godine,
a prije doseljenja u Hrvatsku."

II.

U točki IV. riječi "30. lipnja 1993." zamjenjuju se riječima
"30. lipnja 1994.".

III.

Ova Odluka stupa na snagu slijedeći dan od dana objave u "Narodnim
novinama".

Klasa : 413-04/93-01 /09

Urbroj : 5030105-93-2

Zagreb, 1. srpnja 1993.

Predsjednik

**Nikica Valentić, v. r.**

Odluka, NN 63/1993-1283
## Odluka o izmjenama Odluke o visini premije za određene proizvode u poljoprivredi

### NN 63/1993 (2.7.1993.), Odluka o izmjenama Odluke o visini premije za određene proizvode u poljoprivredi

# VLADA REPUBLIKE HRVATSKE

Na temelju članka 7. stavka 3. Zakona o premijama za određene proizvode
u poljoprivredi i regresu dijela kamata za prioritetne namjene u poljoprivredi
("Narodne novine", br. 27/91, 26/93 i 43/93), Vlada Republike
Hrvatske je na sjednici održanoj 1. srpnja 1993. godine donijela

## ODLUKU

### o izmjenama Odluke o visini premije za određene proizvode u poljoprivredi

I.

U Odluci o visini premije za određene proizvode u poljoprivredi ("Narodne
novine", broj 9/93) u točki III. stavku 1. podtočki 1. alineji prvoj,
riječi "38 HRD" zamjenjuju se riječima "120 HRD", u
alineji drugoj, riječi "28 HRD" zamjenjuju se riječima: "100
HRD".

II.

U točki IV. u stavku 1. alineji prvoj, riječi "950 HRD/1.000 litara"
zamjenjuju se riječima:

"3.335 HRD/1.000 litara", u alineji drugoj, riječi "190
HRD/1.000 litara" zamjenjuju se riječima:

"667 HRD/1.000 litara", u alineji trećoj, riječi "950
HRD/1.000 litara" zamjenjuju se riječima:

"3.335 HRD/ 1.000 litara".

III.

Ova Odluka stupa na snagu danom objave u "Narodnim novinama".

Klasa : 320-01 /93-01 /04

Urbroj : 5030105-93-2

Zagreb, 1. srpnja 1993.

Predsjednik

**Nikica Valentić, v. r.**

Odluka, NN 63/1993-1284
## Odluka o izmjeni i dopuni Odluke o ograničenju uvoza određenih proizvoda

### NN 63/1993 (2.7.1993.), Odluka o izmjeni i dopuni Odluke o ograničenju uvoza određenih proizvoda

# VLADA REPUBLIKE HRVATSKE

Na temelju članka 2. Zakona o mjerama ograničenja tržišta i slobodnog
prometa robe i usluga od interesa za cijelu zemlju ("Narodne novine",
broj 53/91 i 26/93) Vlada Republike Hrvatske je na sjednici održanoj 1.
srpnja 1993. godine donijela

## ODLUKU

### o izmjeni i dopuni Odluke o ograničenju uvoza određenih proizvoda

I.

U Odluci o ograničenju uvoza određenih proizvoda ("Narodne novine",
broj 50/93 i 59/93) u točki I. stavku 1. riječi:

"01.05 0105.1 mase od 185 g" zamjenjuju se riječima "01.05
0105.1 mase do 185 g" a riječi "04.01 0401.20-mlijeko s udjelom
masti više od 1% do 6% po masi" zamjenjuju se riječima: "04.01
0401.309 - - - - ostalo (pasterizirano i sterilizirano)".

II.

U točki I. stavku 1. iza tarifnog broja 0207 i tarifne oznake 0207.50
dodaje se novi tarifni broj i tarifne oznake koje glase: "0207.3-perad
isječena u komade i otpaci, uključujući jetru, svježi ili rashlađeni".

III.

Ova Odluka stupa na snagu sljedeći dan od dana objave u "Narodnim
novinama".

Klasa:331-03/93-01/08

Urbroj : 5030105-93-6

Zagreb, 1. srpnja 1993.

Predsjednik

**Nikica Valentić, v.r.**

Odluka, NN 63/1993-1285
## Odluka o prenošenju željezničkih tračničkih vozila u vlasništvo Javnog poduzeća "HŽ - Hrvatske željeznice"

### NN 64/1993 (6.7.1993.), Odluka o prenošenju željezničkih tračničkih vozila u vlasništvo Javnog poduzeća "HŽ - Hrvatske željeznice"

# VLADA REPUBLIKE HRVATSKE

Na temelju članka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92 i 55/92) i članka 4.
Uredbe o zabrani raspolaganja i preuzimanja sredstava određenih pravnih
osoba na teritoriju Republike Hrvatske ("Narodne novine", br.
40/92) Vlada Republike Hrvatske je na sjednici održanoj 1. srpnja 1993.
godine donijela

## ODLUKU

### o prenošenju željezničkih tračničkih vozila u vlasništvo Javnog poduzeća "HŽ - Hrvatske željeznice"

I.

Željeznička tračnička vozila (putnički i teretni vagoni, lokomotive
i dizel-motorna vozila) koja su temeljem članka 4. stavak 1. Uredbe o zabrani
raspolaganja i preuzimanja sredstava određenih pravnih osoba na teritoriju
Republike Hrvatske ("Narodne novine", broj 40/91) postale vlasništvo
Republike Hrvatske i prenesena Direkciji za državne robne rezerve, prenose
se u vlasništvo Javnog poduzeća "HŽ - Hrvatske željeznice".

II.

Javno poduzeće "HŽ - Hrvatske željeznice" može željeznička
tračnička vozila iz točke I. ove Odluke razmijeniti za željeznička vozila
Javnog poduzeća "HŽ - Hrvatske željeznice" koja su ostala zatečena
na prugama bivše republike Srbije i Crne Gora.

III.

Ova Odluka stupa na snagu danom objave u "Narodnim novinama".

Klasa: 341-01/93-01/02

Urbroj. 5030114-93-6

Zagreb, 1. srpnja 1993.

Predsjednik

**Nikica Valentić, v. r.**

Odluka, NN 64/1993-1290
## Odluka o davanju suglasnosti na Dopune Statuta Brodarskog instituta, d. o. o. Zagreb

### NN 64/1993 (6.7.1993.), Odluka o davanju suglasnosti na Dopune Statuta Brodarskog instituta, d. o. o. Zagreb

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 5.a)
Uredbe o osnivanju Brodarskog instituta ("Narodne novine", br.
2/92), Vlada Republike Hrvatske je na sjednici održanoj 1. srpnja 1993.
godine donijela

## ODLUKU

### o davanju suglasnosti na Dopune Statuta Brodarskog instituta, d. o. o. Zagreb

Daje se suglasnost na Dopune Statuta Brodarskog instituta, d. o. o.
Zagreb donijete na sjednici Upravnog odbora 6. lipnja 1993. godine.

Klasa: 432-02/93-01/15

Urbroj: 5030112-93-2

Zagreb, 1. srpnja 1993.

Predsjednik

**Nikica Valentić, v. r.**

Odluka, NN 64/1993-1293
## Odluka o utvrđivanju općeg interesa za izgradnju magistralnog pravca plinovoda DN 300 Našice - Slavonski Brod

### NN 64/1993 (6.7.1993.), Odluka o utvrđivanju općeg interesa za izgradnju magistralnog pravca plinovoda DN 300 Našice - Slavonski Brod

# VLADA REPUBLIKE HRVATSKE

Na temelju članka 13. Zakona o eksproprijaciji ("Narodne novine",
broj 46/82 - pročišćeni tekst, 28/87, 39/88 i 73/91), a povodom prijedloga
Industrije nafte s. p. o. Naftaplin, Vlada Republike Hrvatske je na sjednici
održanoj 1. srpnja 1993. donijela

## ODLUKU

### o utvrđivanju općeg interesa za izgradnju magistralnog pravca plinovoda DN 300 Našice - Slavonski Brod

I.

Utvrđuje se da je od općeg interesa izgradnja magistralnog plinovoda
DN 300, Našice - Slavonski Brod, k. o. Zoljan, Londžica, Šibokovac, Jurkovac,
Sapna, Čaglin, Migalovci i Ruševo, Slatnik, Glogovica, Podcrkavlje, Graberje,
Tomica, Podvinje i Slavonski Brod.

II.

Opći interes iz točke I. ove Odluke utvrđuje se na temelju uvjeta uređenja
prostora sadržanih u uvjerenjima o uvjetima uređenja prostora nadležnih
općinskih sekretarijata općina Našice, Požega i Slavonski Brod, klasa:
350-05/92-01/185, ur. broj: 2177-04-13-93-2 od 11. prosinca 1992. godine,
klasa: 350-05/92-01/47, ur. broj: 2177-06-03-92-3 od 13. travnja 1993.
godine, klasa: 350-05/92-01/378, ur. broj: 2178-14-02-92-2 od 10. prosinca
1992. godine.

III.

Ova Odluka stupa na snagu danom objave u "Narodnim novinama".

Klasa: 943-03/93-01/21

Urbroj: 5030109-93-1

Zagreb, 1. srpnja 1993.

Predsjednik

**Nikica Valentić, v. r.**

Odluka, NN 64/1993-1294
## Rješenja Ustavnog suda Republike Hrvatske broj U-III-357/1992. od 9. lipnja 1993.

### NN 64/1993 (6.7.1993.), Rješenja Ustavnog suda Republike Hrvatske broj U-III-357/1992. od 9. lipnja 1993.

# USTAVNI SUD REPUBLIKE HRVATSKE

Ustavni sud Republike Hrvatske odlučujući o ustavnoj tužbi R., Ž. i
J. P., svi iz P., R., je na sjednici održanoj 9. lipnja 1993. godine donio
ovo

## RJEŠENJE

1. Odbacuje se ustavna tužba.

2. Ovo rješenje će se objaviti u "Narodnim novinama"

Obrazloženje

R., Ž. i J. P. iz P., R. podnijeli su ovom Sudu ustavnu tužbu zbog povrede
ustavnog prava vlasništva, povrijeđenog rješenjima Općinskog suda u R.
broj P-138/87 od 13. srpnja 1992. godine i Okružnog suda u R. broj Gž 2283/92
od 18. studenog 1992. godine, donesenim u postupku ponavljanja postupka.

Ustavna tužba nije dopuštena.

Ustavni zakon o Ustavnom sudu Republike Hrvatske ("Narodne novine",
broj 13/1991), odredbama članaka 28. i 29. propisuje da ustavnu tužbu Ustavnom
sudu Republike Hrvatske može podnijeti svatko, tko smatra da mu je odlukom
sudbene, upravne vlasti ili drugih tijela, koja imaju javne ovlasti, povrijeđeno
jedno od Ustavom utvrđenih sloboda i prava čovjeka i građanina. Ako je
zbog povrede ustavnih prava dopušten drugi pravni put, ustavna se tužba
može podnijeti tek nakon što je taj pravni put iscrpljen, a podnosi se
u roku od mjesec dana.

Tijekom postupka je utvrđeno da tužitelji nisu izjavili reviziju, iako
je bila dopuštena, što znači da nisu iscrpili dopušteni pravni put, i time
ispunili zakonsku pretpostavku za podnošenje ustavne tužbe.

Iz navedenih razloga, primjenom članka 26. Ustavnog zakona o Ustavnom
sudu Republike Hrvatske, odlučeno je kao u izreci ovog rješenja.

Odredba članka 2. izreke ovog rješenja temelji se na članku 20. Ustavnog
zakona o Ustavnom sudu Republike Hrvatske ("Narodne novine",
broj 13/1991.)

Broj: U-III-357/1992.

Zagreb, 9. lipnja 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 64/1993-1296
## Podaci o prosječnim troškovima građenja kvadratnog metra stana i minimalni postotak od kvalitete i vrijednosti stana, na dan 1. srpnja 1993. godine

### NN 64/1993 (6.7.1993.), Podaci o prosječnim troškovima građenja kvadratnog metra stana i minimalni postotak od kvalitete i vrijednosti stana, na dan 1. srpnja 1993. godine

# OBJAVE

Na temelju članka 4. Pravilnika o načinu utvrđivanja vrijednosti i kvalitete
stana te načinu i postupku utvrđivanja visine stanarine za pojedini stan
("Narodne novine" br. 20/87, 49/90 i 88/92) Ministarstvo graditeljstva
i zaštite okoliša objavljuje

## PODATKE

### o prosječnim troškovima građenja kvadratnog metra stana i minimalni postotak od kvalitete i vrijednosti stana, na dan 1. srpnja 1993. godine

1. Prosječni troškovi građenja kvadratnog metra stana (T) na dan 1.
srpnja 1993. godine iznose 1.500.000 HRD po metru kvadratnom stana.

2. Postotak od kvalitete i vrijednosti stana (p) ne može biti niži od
0,03 posto od 1. srpnja 1993. godine. Podaci iz prve i druge točke koriste
se kao element utvrđivanja vrijednosti i kvalitete stana kod određivanja
visine stanarine za pojedini stan.

Klasa: 370-01/92-01/23

Urbroj: 531-01-93-7

Zagreb, 1. srpnja 1993.

Ministar graditeljstva i zaštite okoliša

**Zlatko Tomčić, dipl. inž. grad., v. r.**

Ostalo, NN 64/1993-1298
## Odluka o suglasnosti na povećanje prodajnih cijena osnovnih naftnih derivata

### NN 65/1993 (7.7.1993.), Odluka o suglasnosti na povećanje prodajnih cijena osnovnih naftnih derivata

# VLADA REPUBLIKE HRVATSKE

Na temelju članka 3. Zakona o sustavu kontrole cijena ("Narodne
novine", broj 53/91, 73/91, 29/92, 26/93 i 43/93), Vlada Republike
Hrvatske je na sjednici održanoj 6. srpnja 1993. godine, donijela

## ODLUKU

### o suglasnosti na povećanje prodajnih cijena osnovnih naftnih derivata

I. Vlada Republike Hrvatske suglasna je s prosječnim povećanjem cijena
osnovnih naftnih derivata za 37.0%.

II. Ova Odluka stupa na snagu danom objave u "Narodnim novinama".

Klasa: 310-01/93-01/01

Urbroj: 5030105-93-10

Zagreb, 6. srpnja 1993.

Predsjednik

**Nikica Valentić, v. r.**

Odluka, NN 65/1993-1299
## Odluka o suglasnosti na cijene prirodnoga plina

### NN 65/1993 (7.7.1993.), Odluka o suglasnosti na cijene prirodnoga plina

# VLADA REPUBLIKE HRVATSKE

Na temelju članka 3. Zakona o sustavu kontrole cijena ("Narodne
novine", broj 53/91, 73/91, 29/92, 26/93 i 43/93), Vlada Republike
Hrvatske je na sjednici održanoj 6. srpnja 1993. godine, donijela

## ODLUKU

### o suglasnosti na cijene prirodnoga plina

I.

Vlada Republike Hrvatske suglasna je s prodajnim cijenama prirodnoga
plina i to:

- za distributivna poduzeća 353 HRD/m3

- za direktne industrijske potrošače 347 HRD/m3

- za Hrvatsku elektroprivredu 347 HRD/m3

- za proizvodnju umjetnih gnojiva 281 HRD/m3

Cijene iz točke I. odnose se na plin toplinske vrijednosti 33.338,35
kJ FCO mjernoredukciona stanica INA-industrija nafte na kojoj kupac preuzima
prirodni plin.

II.

Ova Odluka stupa na snagu danom objave u "Narodnim novinama",
a primjenjuje se od 10. srpnja 1993. godine.

Klasa: 310-05/93-01/02

Urbroj: 5030105-93-13

Zagreb, 6. srpnja 1993.

Predsjednik

**Nikica Valentić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 65/1993-1301
## Odluka o suglasnosti na povećanje cijena prijevoza putnika i stvari u unutarnjem željezničkom prometu

### NN 65/1993 (7.7.1993.), Odluka o suglasnosti na povećanje cijena prijevoza putnika i stvari u unutarnjem željezničkom prometu

# VLADA REPUBLIKE HRVATSKE

Na temelju članka 3. Zakona o sustavu kontrole cijena ("Narodne
novine", broj 53/91, 73/91, 29/92, 26/93 i 43/93), Vlada Republike
Hrvatske je na sjednici održanoj 6. srpnja 1993. godine, donijela

## ODLUKU

### o suglasnosti na povećanje cijena prijevoza putnika i stvari u unutarnjem željezničkom prometu

I. Vlada Republike Hrvatske suglasna je s povećanjem cijena usluga prijevoza
putnika i stvari u unutarnjem željezničkom prometu za 40%, u odnosu na
postojeće tarife.

II. Ova Odluka stupa na snagu danom objave u "Narodnim novinama".

Klasa: 344-01/93-01/01

Urbroj: 5030105-93-5

Zagreb, 6. srpnja 1993.

Predsjednik

**Nikica Valentić, v. r.**

Odluka, NN 65/1993-1302
## Odluka o najvišem iznosu telefonske pretplate

### NN 65/1993 (7.7.1993.), Odluka o najvišem iznosu telefonske pretplate

# VLADA REPUBLIKE HRVATSKE

Na temelju članka 6. Zakona o društvenoj kontroli cijena ("Narodne
novine", broj 27/85, 53/90 i 26/93) i članka 13. Zakona o sustavu
kontrole cijena ("Narodne novine", broj 53/91, 73/91, 29/92,
26/93 i 43/93), Vlada Republike Hrvatske je na sjednici održanoj 6. srpnja
1993. godine, donijela

## ODLUKU

### o najvišem iznosu telefonske pretplate

I.

Telefonska pretplata određuje se u iznosu od 2.400 HRD mjesečno i uključuje
60 telefonskih impulsa, uz ostale uvjete prodaje i trajanje impulsnog intervala
prema važećem tarifnom sustavu.

II.

Pretplatom iz točke I. ove Odluke smatra se pretplata u mjesnoj telefonskoj
mreži s automatskom centralom za prvu kategoriju pretplatnika, odnosno
za telefone u stanovima, osim onih u kojima se obavlja poslovna ili gospodarska
djelatnost (st. 3.13.8.1. tarife, iz Cjenika poštanskih i telekomunikacijskih
usluga u unutarnjem prometu).

III.

Ova Odluka stupa na snagu sljedećeg dana od dana objave u "Narodnim
novinama".

Klasa: 344-03/93-01/03

Urbroj: 5030105-93-8

Zagreb, 6. srpnja 1993.

Predsjednik

**Nikica Valentić, v. r.**

Odluka, NN 65/1993-1303
## Pravilnik o izmjenama i dopunama Pravilnika o uvjetima i načinu ostvarivanja zdravstvene zaštite osiguranika Republičkog fonda zdravstvenog osiguranja i zdravstva Hrvatske

### NN 65/1993 (7.7.1993.), Pravilnik o izmjenama i dopunama Pravilnika o uvjetima i načinu ostvarivanja zdravstvene zaštite osiguranika Republičkog fonda zdravstvenog osiguranja i zdravstva Hrvatske

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbi članka 77. Zakona o zdravstvenoj zaštiti i zdravstvenom
osiguranju ("Narodne novine" broj 12/91 - pročišćeni tekst, 19/91,
53A/91, 18/92 i 69/92) i članka 22. Statuta Republičkog fonda zdravstvenog
osiguranja i zdravstva Hrvatske ("Narodne novine" broj 48/90),
Skupština Republičkog fonda zdravstvenog osiguranja i zdravstva Hrvatske,
na 13. sjednici, održanoj 30. lipnja 1993. godine, donijela je

## PRAVILNIK

### o izmjenama i dopunama Pravilnika o uvjetima i načinu ostvarivanja zdravstvene zaštite osiguranika Republičkog fonda zdravstvenog osiguranja i zdravstva Hrvatske

Članak 1.

U Pravilniku o uvjetima i načinu ostvarivanja zdravstvene zaštite osiguranika
Republičkog fonda zdravstvenog osiguranja i zdravstva Hrvatske ("Narodne
novine" broj 55/90, 5/91, 14/91, 70/91 i 29/93) u članku 39. iza stavke
1. dodaje se nova stavka 2. koja glasi: "lzuzetno od odredbi iz prethodne
stavke, za Iijekove koji u Listi lijekova utvrđenoj Odlukom o usvajanju
Liste lijekova koji se mogu propisivati osiguranicima Republičkog fonda
zdravstvenog osiguranja i zdravstva Hrvatske ("Narodne novine"
broj 51/93), u stupcu "generički naziv lijeka" imaju oznaku "50%",
Republički fond snosi 50% iznosa nabavne cijene lijeka, a 50% iznosa snosi
osiguranik." Dosadašnje stavke 2. i 3. postaju stavke 3. i 4.

Članak 2.

Ovaj pravilnik stupa na snagu osmog dana od dana objave u "Narodnim
novinama".

Klasa: 025-04/93-01/69

Urbroj: 338-24-93-1

Zagreb, 30. lipnja 1993.

Predsjednik Skupštine Republičkog fonda

**prim. dr. sci. Mate Ljubičić, v. r.**

Pravilnik, NN 65/1993-1304
## Odluka o dopuni Odluke o sudjelovanju osiguranika u troškovima zdravstvene zaštite

### NN 65/1993 (7.7.1993.), Odluka o dopuni Odluke o sudjelovanju osiguranika u troškovima zdravstvene zaštite

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 101. stavke 3. Zakona o zdravstvenoj zaštiti i zdravstvenom
osiguranju ("Narodne novine" broj 12/91 - pročišćeni tekst, 19/91,
53A/91, 18/92 i 69/92) i članka 22. Statuta Republičkog fonda zdravstvenog
osigurania i zdravstva Hrvatske ("Narodne novine" broj 48/90),
Skupština Republičkog fonda zdravstvenog osiguranja i zdravstva Hrvatske,
na 13. sjednici održanoj 30. lipnja 1993. godine, donijela je

## ODLUKU

### o dopuni Odluke o sudjelovanju osiguranika u troškovima zdravstvene zaštite

I.

U Odluci o sudjelovanju osiguranika u troškovima zdravstvene zaštite
("Narodne novine" broj 29/93 i 51/93) u točki XVI. iza točke
17. dodaje se nova točka 18. koja glasi: "18. osiguranici - članovi
obitelji poginulih ili umrlih od posljedica ranjavanja (suprug-a, djeca
i roditelji) pripadnika Hrvatske vojske."

II.

Ova Odluka stupa na snagu danom objave u "Narodnim novinama".

Klasa: 025-04/93-01/76

Urbroj: 338-24-93-1

Zagreb, 30. lipnja 1993.

Predsjednik Skupštine Republičkog fonda

**prim. dr. sci. Mate Ljubičić, v. r.**

Odluka, NN 65/1993-1305